২০০১ সালের ২০ মে, দিনাজপুর জেলার পার্বতীপুরে ২৫টি পেট্রল বোমা ও তাদের সাংগঠনিক বইসহ জেএমবি আট সদস্যকে আটক করা হয়। ধারণা করা হয় ১৩ ফেব্রুয়ারি ২০০৩ তারিখে সাতটি বোমা বিস্ফোরণে জেএমবির সদস্যরা জড়িত ছিল। এ সদস্যরা বাংলাদেশের উত্তারঞ্চলে থেকে আন্তর্জাতিক মাতৃভাষা দিবসের সময় শহরে বোমা হামলার প্রস্তুতি নেয়। ১৭ আগস্ট ২০০৫ তারিখে, সারা দেশে ৫০টি শহর ৩০০ টি স্থানে ৩০ মিনিটের মধ্যে একযোগে ৫০০টি বোমার বিস্ফোরণ ঘটে। ঢাকা আন্তর্জাতিক বিমানবন্দর, সরকারি ভবন এবং প্রধান হোটেল হামলার লক্ষ্যবস্তু ছিল। বোমা হামলার ফলে ৫০ জনের মতো আহত ও দুই জন মারা যায়। মৃত্যুতালিকায় ঢাকা সাভারের এক শিশু, এবং চাঁপাই নবাবগঞ্জ জেলার একজন রিক্সাচালক ছিলো। জামায়াত-উল-মুজাহিদীন বাংলাদেশ এই বোমা হামলার দায় স্বীকার করে। পরে ২০০৫ সালের শেষের দিকে আবার বোমা করে বিচারক, আইনজীবী, পুলিশ এবং সাধারণ মানুষকে হত্যা করা হয়। ১৪ নভেম্বর ২০০৫ তারিখে এই হামলায় দক্ষিণ বাংলাদেশের শহর ঝালকাঠিতে জেএমবি দুই বিচারককে হত্যা করে। এই গ্রুপটি ডিসেম্বর ২০০৫ সালে ৫৫ জনেরও বেশি সাংবাদিককে হত্যার হুমকি দেয়। ৮ ডিসেম্বর ২০০৫ তারিখে আত্মঘাতী বোমা হামলার পর, রয়টার্স জানায় যে এই গ্রুপটি নারীদের হত্যা করার হুমকি দিয়েছে, বিশেষ করে যেসব মুসলিম নারীরা হিজাব (পর্দা) পরিধান করে না।

সংগঠন
সমালোচনা
চিন্তাধারা
সন্ত্রাসী কার্যক্রম